Zápisnica
z 5. riadneho zasadnutia Obecného zastupiteľstva vo Vinohradoch nad Váhom
konaného dňa 9.9.2013.
sp.č: 410/2013						Vinohrady nad Váhom, dňa 10.9.2013

Prítomní: podľa prezenčnej listiny ( 6, poslankyňa Mária Glogovská sa dostavila neskôr)
Ospravedlnení: Ing. Martin Chudý, Ing. Kamil Mikulčík 
Neospravedlnený: Milan Kukla
Overovatelia: Eva Pavlovičová, Igor Remenár
Zapisovateľka: Eliška Kečkešová

1. Otvorenie
     Starostka obce privítala všetkých prítomných poslancov na zasadnutí obecného zastupiteľstva a prítomných hostí. Skonštatovala, že obecné zastupiteľstvo je uznášaniaschopné. 

2. Schválenie programu, určenie zapisovateľa a overovateľov zápisnice
      Za overovateľov zápisnice určila poslankyňu Evu Pavlovičovú a poslanca Igora Remenára. Za zapisovateľku určila pani Elišku Kečkešovú. Navrhla doplniť program a zaradiť ako bod č. 3. Kontrola plnenia uznesení. Poslanci prijali: 
Uznesenie č. 45/2013
Obecné zastupiteľstvo vo Vinohradoch nad Váhom
schvaľuje
doplnený a navrhnutý program:
1.	Otvorenie
2.	Schválenie programu, určenie zapisovateľa a overovateľov zápisnice
3.	Kontrola plnenia uznesení
4.	Možnosti rekonštrukcie verejného osvetlenia
5.	Žiadosť o zriadenie vecného bremena
6.	1. zmena rozpočtu na rok 2013
7.	Splnenie uznesenia č.44/2013 – výsledky rozborov
8.	Rôzne
9.	Záver 
Hlasovanie:
Za: 5	( Bc. Katarína Kuklová, Ing. Emil Čech, Ing. Marek Fačkovec, Igor Remenár, Eva Pavlovičová)
Proti: 0
Zdržal sa: 0

3. Kontrola plnenia uznesení

     Starostka ospravedlnila Ing. Kamila Mikulčíka zo zasadnutia a predniesla informáciu o plnení uznesení zo dňa 24.6.2013.  Starostka informovala poslancov, že uznesenia č.34, 35, 36/2013 boli zverejnené na webovej stránke obce, uznesenie č. 38/2013- prebytok v sume 1973,00 EUR zatiaľ nebol preúčtovaný, uznesenia č. 43,44/2013  boli splnené – zriadená komisia vykonala obhliadku s odberom vzoriek, ktoré boli zaslané na Ústredný kontrolný a skúšobný ústav poľnohospodársky v Bratislave a do skúšobného laboratória Eurofins Bel/Novamann s.r.o.,  Nové Zámky. Vyčlenené finančné prostriedky z rozpočtu v sume 500,00 EUR boli použité. Celkové náklady boli 423,50 EUR. Poslanci prijali uznesenie:
Uznesenie č. 46/2013
Obecné zastupiteľstvo vo Vinohradoch nad Váhom
berie na vedomie
informáciu o plnení uznesení zo dňa 24.6.2013. 
Hlasovanie:
Za: 5	( Bc. Katarína Kuklová, Ing. Emil Čech, Ing. Marek Fačkovec, Igor Remenár, Eva Pavlovičová)
Proti: 0
Zdržal sa: 0

4. Možnosti rekonštrukcie verejného osvetlenia
    Starostka privítala na zasadnutí OcZ zástupcu spoločnosti EcoLed Solutions a.s. Bratislava pána Mareka Vorobeľa, ktorý prišiel s ponukou na výmenu existujúcich sodíkových svietidiel za Led svietidla. Ponuka spočíva v tom, že spoločnosť vymení existujúce svietidlá – za 45 a 30 W vo vlastnej réžii. Obec počas 13 rokov by platila nájom tejto spoločnosti vo výške nákladov na spotrebu, opravu a údržbu verejného osvetlenia zníženú o 10 %. Životnosť svietidla je 75 000 hodín. Pri poruche vymenia kus za kus.( viď priložený materiál č.3)
      Ing. Emil Čech sa informoval ako finančné nákladná by bola výmena svietidiel na štadióne.
     Zástupca spoločnosti odpovedal, že by sa museli pozrieť aké svietidla a koľko by ich tam bolo treba namontovať.
Po diskusii starostka poďakovala zástupcovi spoločnosti EcoLed Solutions a.s. pánovi Marekovi Vorobeľovi za vyčerpávajúce informácie a odpovede na otázky.
     Starostka privítala zástupcu ďalšej spoločnosti OMS, spol. s.r.o., DOJČ, ktorá taktiež oslovila obec s ponukou na výmenu Led svietidiel. Pán Boris Vavák, zástupca spoločnosti oboznámil poslancov s firmou. Spoločnosť spracovala pre obec Vinohrady nad Váhom bezplatne energetický audit VO, z ktorého vyplynie návrh na riešenie. Spracovaný audit spoločnosť prezentovala na zasadnutí. Obec by financovala práce z úveru. Splátka úveru a istiny by bola hradená z úspor nákladov na elektrickú energiu. Pán Boris Vavák podotkol, že majú dobrú spoluprácu so Slovenskou sporiteľnou pri poskytovaní úveru.                             Staré svietidlá by sa vymenili za svietidla Segin M led 42 W, ktoré by umiestnili na vedľajšie komunikácie a svietidlá Segin M led 69 W by umiestnili na hlavnú komunikáciu. Životnosť svietidla je 50 000 hodín. Pri poruche vymenia kus za kus.
     Ing. Marek Fačkovec sa informoval, či celková suma výmeny svietidiel v obci je taká ako prezentovali. Zástupca spoločnosti odpovedal, že to je len cena za svietidlá, nie je tam zahrnutá cena za ich montáž. Tú vypočíta projektant. Zároveň pozval starostku a prítomných poslancov na návštevu ich firmy a ponúkol obci na skúšku 2 -3 svietidlá na mesiac.
     Starostka poďakovala zástupcovi spoločnosti  OMS, spol. s.r.o., DOJČ, pánovi Borisovi Vavákovi za jeho  prezentáciu.

     Starostka sa dohodla s poslancami, že v pondelok 16.9.2013 pôjdu večer navštíviť obce, v ktorých už sú umiestnené svietidlá menovaných spoločnosti.  

Uznesenie č. 47/2013
Obecné zastupiteľstvo vo Vinohradoch nad Váhom
berie na vedomie
ponuku obnovy verejného osvetlenia od spoločnosti Ecoled Solutions a.s., Bratislava.
Hlasovanie:
Za: 6	( Bc. Katarína Kuklová, Ing. Emil Čech, Ing. Marek Fačkovec, Igor Remenár, Eva Pavlovičová, Mária Glogovská)
Proti: 0
Zdržal sa: 0

Uznesenie č. 48/2013
Obecné zastupiteľstvo vo Vinohradoch nad Váhom
berie na vedomie
ponuku rekonštrukcie verejného osvetlenia od spoločnosti OMS, spol. s r.o., DOJČ.
Hlasovanie:
Za: 6	( Bc. Katarína Kuklová, Ing. Emil Čech, Ing. Marek Fačkovec, Igor Remenár, Eva Pavlovičová, Mária Glogovská)
Proti: 0
Zdržal sa: 0

5. Žiadosť o zriadenie vecného bremena

     Starostka informovala poslancov, že dňa 8.3.2010 obecné zastupiteľstvo uznesením č. 8/2010 schválilo zriadenie vecného bremena na parc. č.1154/1 pre Mareka Frantu, bytom Vinohrady nad Váhom č. 104, Norberta Rolníka a Lenku Frantovú, bytom Pažitná 1011/4, Sereď za účelom osadenia vodomernej šachty na prípojky rodinných domov na par.č. 1156/4 a 1156/5.
     Nový vlastník pozemku parc. č. 1156/5 pán Ľubomír Hudák s manž. požiadal o zriadenie bezoplatného vecného bremena  spočívajúceho v práve prechodu osôb a prejazdu motorových vozidiel, zriadenia a údržby inžinierskych sietí cez parcely č. 1154/1 a parc. č. 1155, ktoré sú vo vlastníctve obce. Žiadateľ predložil k zriadeniu vecného bremena nový geometrický plán.
Poslanci nemali pripomienky k zriadeniu vecného bremena a prijali uznesenia:
Uznesenie č. 49/2013
Obecné zastupiteľstvo vo Vinohradoch nad Váhom
berie na vedomie
žiadosť Ľubomíra Hudáka a manž. Moniky Hudákovej, Vinohrady nad Váhom č. 621, o zriadenie bezodplatného vecného bremena s právom uloženia a údržby inžinierskych sietí-
elektrickej a vodovodnej prípojky a s právom prechodu osôb a prejazdu motorových vozidiel, v k.ú. Vinohrady nad Váhom, parcela č.1154/1, parcela č. 1154/4, a parcela č. 1155/2 vo vlastníctve obce Vinohrady nad Váhom v prospech vlastníkov k pozemku parcela č. 1156/5.
Hlasovanie:
Za: 6	( Bc. Katarína Kuklová, Ing. Emil Čech, Ing. Marek Fačkovec, Igor Remenár, Eva Pavlovičová, Mária Glogovská)
Proti: 0
Zdržal sa: 0

Uznesenie č. 50/2013
Obecné zastupiteľstvo vo Vinohradoch nad Váhom
schvaľuje
zriadenie bezodplatného vecného bremena s právom uloženia a údržby inžinierskych sietí-
elektrickej a vodovodnej prípojky a s právom prechodu osôb a prejazdu motorových vozidiel, v k.ú. Vinohrady nad Váhom, parcela č.1154/1, parcela č. 1154/4, a parcela č. 1155/2 vo vlastníctve obce Vinohrady nad Váhom v prospech vlastníkov Ľubomíra Hudáka a manž. Moniky Hudákovej, Vinohrady nad Váhom č.621,  k pozemku parcela č. 1156/5 v rozsahu podľa zamerania geometrickým plánom č.10/2013.

Poplatky súvisiace so zriadením vecného bremena hradí žiadateľ v plnom rozsahu.

Hlasovanie:
Za: 6	( Bc. Katarína Kuklová, Ing. Emil Čech, Ing. Marek Fačkovec, Igor Remenár, Eva Pavlovičová, Mária Glogovská)
Proti: 0
Zdržal sa: 0

6. 1. Zmena rozpočtu na rok 2013

      Starostka informovala poslancov, že 1.zmena rozpočtu obce je navrhnutá o navýšenie rozpočtu o 81840,17 EUR. Podstatné zmeny sa dotýkajú najmä poskytnutej dotácie na opravu telocvične ZŠ – 30000,00 EUR, potreby vyfinancovania opráv miestnych komunikácií – 35472,00 EUR, zimnej údržby – 3280,00 EUR, potreby vyfinancovania projektu osláv 900. výročia obce, zriadenia novej žumpy – 2644,00 EUR, dofinancovania autobusových spojov – 1979,00 EUR, refundácie nákladov na zhotovenie zmien a doplnkov územného plánu vo výške 2500,00 EUR, úhrady nákladov na projekt proti povodňových opatrení  prostredníctvom úradu práce a vlastných zdrojov – 6338,00 EUR.           
Uvedený návrh materiálu prerokovala finančná komisia 20.8.2013 s odporúčaním na schválenie.

Uznesenie č. 51/2013
Obecné zastupiteľstvo vo Vinohradoch nad Váhom
schvaľuje
1.zmena rozpočtu - navýšenie rozpočtu v príjmovej a výdavkovej časti
o 81 840,17 EUR,  na celkovú sumu 661 445,17 EUR

PRÍJMY	Schválený rozpočet	Upravený
rozpočet	1.zmena	VÝDAVKY	Schválený rozpočet	Upravený
rozpočet	1.zmena	
Bežné príjmy obce	572 605	612 776,17	40 171,17	Bežné výdavky obce	322 843	369 274,00	46 431,00	
Vlastný prijem ZŠ	7 000	    7 000,00	0	Bežné výdavky  ZŠ	250 237	250 502,17	  265,17	
Bežné príjmy spolu	579 605	619 776,17	40 171,17	Bežné výdavky spolu	573 080	619 776,17	46 696,17	
Kapitálové príjmy		  30 000,00
       461,00	30 461,00	Kapitálové výd. –obce
           ZŠ	6 525	11 669,00
30 000,00	35 144,00	
Príjmové finančné operácie		       920,17
  10 287,83	11 208,00	Výdavkové finančné operácie				
Celkový rozpočet	579 605	661 445,17	81 840,17	Celkový rozpočet	579 605	661 445,17	81 840,17	

Hlasovanie:
Za: 6	( Bc. Katarína Kuklová, Ing. Emil Čech, Ing. Marek Fačkovec, Igor Remenár, Eva Pavlovičová, Mária Glogovská)
Proti: 0
Zdržal sa: 0

Uznesenie č. 52/2013
Obecné zastupiteľstvo vo Vinohradoch nad Váhom
schvaľuje
použite prostriedkov z rezervného fondu na opravu miestnej komunikácie vo výške 10 287,83 EUR.
Hlasovanie:
Za: 6	( Bc. Katarína Kuklová, Ing. Emil Čech, Ing. Marek Fačkovec, Igor Remenár, Eva Pavlovičová, Mária Glogovská)
Proti: 0
Zdržal sa: 0

7. Splnenie uznesenia č.44/2013 – výsledky rozborov

     Obec na základe záverov zasadnutia zabezpečila objednanie laboratórnych rozborov, výsledky ktorých boli odoslane poslancom v písomnej podobe.
     Zriadená komisia vykonala obhliadku s odberom vzoriek, ktoré boli zaslané na Ústredný kontrolný a skúšobný ústav poľnohospodársky v Bratislave a do skúšobného laboratória Eurofins Bel/Novamann s.r.o.,  Nové Zámky. Vyčlenené finančné prostriedky z rozpočtu v sume 500,00 EUR boli použité. Celkové náklady boli 423,50 EUR. 
     Ing. Marek Fačkovec sa informoval, či im bude predložený aj iný výsledok z šetrenia okrem výsledku rozborov odobratých vzoriek. Poslanci žiadajú, aby im komisia zriadená  za účelom vykonania obhliadky napadnutých porastov úletom herbicídmi predložila záverečnú správu o výsledku šetrenia.
Poslanci prijali uznesenie:
Uznesenie č. 53/2013
Obecné zastupiteľstvo vo Vinohradoch nad Váhom
berie na vedomie
informáciu o výsledku:
-	 laboratórneho rozboru 0301/2013/01, ktorý vypracoval Ústredný kontrolný a skúšobný ústav poľnohospodársky v Bratislave, Matúškova 21, Bratislava, 
-	o protokole o skúškach č.57522/2013, 57524/2013 vykonaných v skúšobnom laboratóriu Eurofins Bel/Novamann s.r.o., Komjatická 73, Nové Zámky  a 
-	celkových nákladoch, ktoré predstavujú čiastku 423,50 EUR. 
Hlasovanie:
Za: 6	( Bc. Katarína Kuklová, Ing. Emil Čech, Ing. Marek Fačkovec, Igor Remenár, Eva Pavlovičová, Mária Glogovská)
Proti: 0
Zdržal sa: 0

8. Rôzne

-	na obec prišiel list Trnavského samosprávneho kraja, odbor dopravnej politiky  týkajúci sa zmien cestovných poriadkov verejnej pravidelnej prímestskej autobusovej dopravy na obdobie 2013/2014. 
Starostke prišiel e-mail od pani Vargovej, v ktorom požiadala úpravu spoja s odchodom zo Serede  na Vinohrady nad Váhom o 12,10 hod. na 12,30 hod., z dôvodu, že deti ZŠ nestíhajú tento spoj.
-	Západoslovenská vodárenská spoločnosť, a.s. Nitra poslala list, v ktorom upozorňuje na povinnosť registrácie osôb, ktoré majú vlastnícky alebo iný vzťah k verejným vodovodom na Úrade pre reguláciu sieťových odvetví. Vlastník verejného vodovodu môže preniesť túto povinnosť na prevádzkovateľa, a to zmluvou o prevádzkovaní verejného vodovodu. Zatiaľ nevieme ako to bude s čerpacou stanicou.
-	Prekládka elektrického vedenia pod Ľubošom Bábym je pozastavená, nakoľko Západoslovenská energetika podala na stavebný úrad žiadosť na Zmenu stavby pred dokončením.
-	Dňa 28.6.2013 bola doručená na obecný úrad pozvánka z obce Šintava, v ktorom pozvali starostku obce dňa 4.7.2013  na Obecný úrad v Šintave vo veci racionalizácie siete škôl Šintava-Vinohrady nad Váhom. Stretnutie sa malo uskutočniť za účasti ministra školstva Doc. PhDr. Dušana Čaploviča, Dr.SC, vedúcej odboru školstva PaedDr. Marty Gubrickej a riaditeľky ZŠ Vinohrady nad Váhom Mgr. Ivety Labajovej. List bol podpísaný riaditeľom školy PhDr.Martinom Bodisom a starostom obce Šintava Miroslavom Holičkom. Nakoľko sa nemohla stretnutia zúčastniť bol odoslaný list na ministerstvo školstva Doc. PhDr. Dušanovi Čaplovičovi, Dr.SC, v ktorom ospravedlnila svoju neúčasť. Na obec  volala sekretárka ministra Čaploviča, že o žiadnom stretnutí nevedia.   
-	Starostka informovala poslancov, že poslala ďakovné listy všetkým, ktorí prispeli fotografiami a starými predmetmi na oslavy 900. výročia 1. zmienky o našej obci. Fotografie sú vystavené v ZŠ.      
6.9.2013 navštívila  Štátny archív v Šali sa zúčastnila výstavy všetkých obcí, ktoré sú spomínané v Zoborskej listine.
-	17.7.2013  vznikol požiar v lokalite pod Katou, zhorela skládka dreva pod „hruškou“.
-	24.8.2013  v noci na Kamenici dve dievčatá odtrhli tabuľu „Zákaz vyvážania odpadu.“
-	Na cintoríne bola vykopnutá skrinka a dvere do miestnosti, kde sa pripravuje pán farár.
-	Rodičia uhradili spôsobenú škodu na úradnej tabuli pred obecným úradom v celkovej sume 100,00 EUR. Kúpi sa nová tabuľa.
-	Obvodný úrad Galanta, odbor CO a KR požiadal obec o zaslanie zoznamu aktuálnych nebezpečenstiev, ktoré predstavujú reálnu hrozbu vzniku mimoriadnej udalosti v obci, ide o zosuv pri Koborových  a okolie.
-	Dostali sme z Ministerstva kultúry SR dotáciu 500,00 EUR  na zakúpenie kníh do knižnice.
-	Zapojíme sa do projektu „Program obnovy  dediny“ .
-	Budeme žiadať dotáciu z environfondu na kanalizáciu. K projektu budeme potrebovať stanovisko od Západoslovenskej vodárenskej spoločnosti.
-	Na základnej škole prebieha oprava telocvične, ktorá by mala byť ukončená do konca októbra.
-	Na október sa pripravujú dve akcie a to:
5.-6.10.2013 sa pripravuje výstava ručných prác a ovocia, ktorá bude v MOS. 
12.10.2013 akcia pre dôchodcov „Október mesiac úcty k starším“, ktorá sa uskutoční v telocvični základnej školy. 

11. Záver
     Starostka obce poďakovala prítomným poslancom za účasť a ukončila zasadnutie obecného zastupiteľstva.

Overovatelia:
Eva Pavlovičová		...............................................
Igor Remenár			...............................................

Zapísala: Eliška Kečkešová

Ing. Eva Hanusová
    starostka obce